wannaphong/clean_thaiwikipedia huggingface dataset:
# นอร์มานดียา — เนมาน
นอร์มานดียา — เนมาน  เป็นภาพยนตร์เรื่องยาวแนวชีวิตและสงครามร่วมมือกันระหว่างสหภาพโซเวียต และ ฝรั่งเศส กำกับโดย Jean Dréville อำนวยการสร้างโดย Alexandre Kamenka ภาพยนตร์เล่าเรื่องราวเกี่ยวกับหน่วยนอร์ม็องดี - เนมาน หน่วยรบทางอากาศของกองทัพฝรั่งเศสเสรีที่ปฏิบัติงานในสหภาพโซเวียตระหว่างแนวรบด้านตะวันออก ในช่วงสงครามโลกครั้งที่สอง ภาพยนตร์เข้าฉายที่ฝรั่งเศสในวันที่ 24 กุมภาพันธ์ 1960 และที่สหภาพโซเวียตในวันที่ 9 มีนาคม ปีเดียวกัน
 แหล่งข้อมูลอื่น 
 
  ทางช่องมอสฟิล์ม
หมวดหมู่:ภาพยนตร์ที่ออกฉายในปี พ.ศ. 2503
หมวดหมู่:ภาพยนตร์โซเวียต
หมวดหมู่:ภาพยนตร์ฝรั่งเศส
# จักรพรรดินียิน (จักรพรรดิฮั่นเหอ)
จักรพรรดินียิน (陰皇后; สิ้นพระชนม์ ค.ศ. 102) เป็นจักรพรรดินีสมัยราชวงศ์ฮั่น เป็นมเหสีองค์แรกของจักรพรรดิฮั่นเหอ (漢和帝)
# สังคมศึกษา
สังคมศึกษา  เป็นศาสตร์บูรณาการทางด้านสังคมศาสตร์ และมนุษยศาสตร์ รวมทั้งประวัติศาสตร์ ภูมิศาสตร์ เศรษฐศาสตร์ รัฐศาสตร์และศาสตร์อื่นๆ ที่เกี่ยวข้อง โดยนักการศึกษาชาวอเมริกันเป็นผู้คิดค้นและให้นิยามของสังคมศึกษาเป็นครั้งแรกในคริสต์ศตวรรษที่ 20  ซึ่งมีจุดมุ่งหมายให้ผู้เรียนมีความรู้ ความเข้าใจเกี่ยวกับการดำรงชีวิตของมนุษย์ การมีปฏิสัมพันธ์ระหว่างผู้คนและระหว่างคนกับสิ่งแวดล้อม รวมไปถึงการรู้จักอดทน อดกลั้น ยอมรับความแตกต่างระหว่างบุคคล อันจะส่งผลให้ผู้เรียนสามารถดำรงชีวิตในสังคมได้อย่างมีความสุข เป็นพลเมืองที่ดีของประเทศและโลกต่อไปวิชาการและมาตรฐานการศึกษา, สำนัก. ตัวชี้วัดและสาระการเรียนรู้แกนกลางกลุ่มสาระการเรียนรู้สังคมศึกษา  ศาสนา  และวัฒนธรรม ตามหลักสูตรแกนกลางการศึกษาขั้นพื้นฐาน  พุทธศักราช  ๒๕๕๑
# ไคลี เจนเนอร์
ไคลี คริสเตน เจนเนอร์ (เกิด 10 สิงหาคม ค.ศ. 1997) เป็นผู้มีชื่อเสียงจากรายการเรียลลิตี นางแบบ นักลงทุน สาวสังคม และผู้มีชื่อเสียงทางบริการเครือข่ายสังคม เธอแสดงในรายการเรียลลิตีช่อง อี! ที่ชื่อรายการ Keeping Up with the Kardashians กับครอบครัวคาร์เดเชียน ตั้งแต่ปี 2007 เธอเป็นผู้ก่อตั้งและเจ้าของบริษัทเครื่องสำอางไคลี คอสเมติกส์ เธอเป็นบุคคลที่มีผู้ติดตามมากที่สุดเป็นอันดับห้าบนอินสตาแกรม

ในปี 2012 เธอร่วมงานกับแบรนด์เสื้อผ้าแพ็กสัน ร่วมกับพี่สาวเธอ เคนดัลล์ ใช้ชื่อแบรนด์ "เคนดัลแอนด์ไคลี" (Kendall & Kylie) ในปี 2015 เธอได้เปิดตัวไลน์เครื่องสำอางของตัวเองชื่อว่า Kylie Lip Kits ซึ่งเปลี่ยนชื่อเป็น Kylie Cosmetics ในปีถัดมา และออกแอปพลิเคชันที่ได้รับความนิยมอันดับ 1 บนไอจูนส์

ในปี 2014 และ 2015 นิตยสาร ไทม์ ให้พี่น้องตระกูลเจนเนอร์อยู่ในรายชื่อวัยรุ่นที่มีอิทธิพลที่สุดของโลก โดยพวกเธอถือได้ว่ามีอิทธิพลในหมู่วัยรุ่นบนบริการเครือข่ายสังคม ในปี 2018 เธอมีผู้ติดตามบนอินสตาแกรมมากกว่า 100 ล้านบัญชี เธอติดใน 10 อันดับแรกของผู้ติดตามมากที่สุด ในปี 2017 เจนเนอร์ติดอยู่ในรายชื่อบุคคลดัง 100 คนของนิตยสาร ฟอบส์ และเป็นคนที่อายุน้อยที่สุดที่ติดอยู่ในรายชื่อนี้
# เบาจืด
เบาจืด (, DI) เป็นภาวะที่มีลักษณะปริมาณปัสสาวะมาก เจือจาง และความกระหายน้ำเพิ่มขึ้น ผู้ป่วยอาจมีปริมาณปัสสาวะได้มากถึง 20 ลิตรต่อวัน แม้ผู้ป่วยจะลดการกินของเหลวแล้วร่างกายก็จะยังไม่สามารถทำปัสสาวะให้เข้มข้นขึ้นได้ ต่างจากคนปกติที่เมื่อลดการกินของเหลว (เช่น หิวน้ำ) ปัสสาวะจะเข้มข้น ภาวะแทรกซ้อนอาจได้แก่ ภาวะขาดน้ำหรือชัก

มีเบาจืด 4 ชนิดแบ่งตามสาเหตุ เบาจืดเหตุสมอง (central DI) เนื่องจากขาดฮอร์โมนเวโซเพรสซิน (ฮอร์โมนต้านการขับปัสสาวะ) อาจเกิดจากความเสียหายต่อไฮโปทาลามัสหรือต่อมใต้สมอง หรือกรรมพันธุ์ เบาจืดเหตุไต (nephrogenic DI) เกิดเมื่อไตไม่ตอบสนองอย่างเหมาะสมต่อเวโซเพรสซิน เบาจืดเหตุดื่มน้ำ (Dipsogenic DI) เกิดจากกลไกความกระหายผิดปกติในไฮโปทาลามัส และเบาจืดเหตุตั้งครรภ์ (gestational DI) เกิดเฉพาะเมื่อตั้งครรภ์ การวินิจฉัยมักอาศัยการทดสอบปัสสาวะ การทดสอบเลือดและการทดสอบการขาดน้ำ ส่วนเบาหวานเป็นอีกภาวะหนึ่งที่ไม่เกี่ยวข้องกัน แต่คล้ายกันตรงที่ทั้งสองภาวะต่างทำให้ผู้ป่วยมีปัสสาวะปริมาณมากเหมือนกัน

การรักษาได้แก่การดื่มของเหลวให้เพียงพอเพื่อป้องกันภาวะขาดน้ำ การรักษาอย่างอื่นขึ้นอยู่กับชนิดของเบาจืด ในเบาจืดเหตุสมองและเบาจืดเหตุตั้งครรภ์สามารถรักษาได้โดยใช้เดสโมเพรสซิน เบาจืดเหตุไตต้องรักษาตามสาเหตุหรือใช้ยาไทอะไซด์ แอสไพรินหรือไอบูโพรเฟน จำนวนผู้ป่วยเบาจืดรายใหม่มี 3 ใน 100,000 คนต่อปี เบาจืดเหตุสมองโดยทั่วไปจะเริ่มเมื่ออายุ 10 ถึง 20 ปี และพบในชายหญิงเท่า ๆ กัน เบาจืดเหตุไตเริ่มเกิดเมื่อใดก็ได้
# จักรพรรดินีโต้ว (จักรพรรดิฮั่นจาง)
จักรพรรดินีโต้ว (竇皇后; ชื่อตัวไม่ทราบ; สิ้นพระชนม์ ค.ศ. 97) ฐานันดรศักดิ์ จักรพรรดินีจางเต๋อ (章德皇后) เป็นจักรพรรดินีช่วงราชวงศ์ฮั่น เป็นมเหสีของจักรพรรดิฮั่นจาง (漢章帝) มีอิทธิพลมากในรัชกาลของพระสวามี และยิ่งทวีอิทธิพลเมื่อได้ขึ้นเป็นพระพันปีสำเร็จราชการแทนจักรพรรดิฮั่นเหอ (漢和帝) พระโอรสบุญธรรมที่สืบราชย์ต่อจากพระสวามี ส่งผลให้พระญาติพระวงศ์ โดยเฉพาะโต้ว เซี่ยน (窦宪) พี่ชายของพระนาง มีอำนาจมาก จนกระทั่งถูกจักรพรรดิฮั่นเหอล้มล้างโดยการยึดอำนาจใน ค.ศ. 92 พระนางพ้นจากอำนาจ แต่ยังไม่สิ้นความเคารพนับถือจากสาธารณชน
# จังหวัดซอร์โซโกน
จังหวัดซอร์โซโกน (บีโคล: Probinsya kan Sorsogon) เป็นจังหวัดในเขตบีโคล ประเทศฟิลิปปินส์ และเป็นจังหวัดใต้สุดของเกาะลูซอน แบ่งการปกครองออกเป็น 14 เทศบาลและ 1 นคร เมืองหลักคือซอร์โซโกนซิตี มีอาณาเขตติดต่อกับจังหวัดอัลไบทางทิศเหนือ

ซอร์โซโกนอยู่ทางตอนปลายของคาบสมุทรบีโคล และอยู่ใกล้กับเกาะซามาร์และเกาะตีเคา

 ภูมิศาสตร์ 
จังหวัดซอร์โซโกนมีพื้นที่ 2,119.01 ตารางกิโลเมตร ครอบคลุมพื้นที่ทางตะวันออกเฉียงใต้ของคาบสมุทรบีโคลบนเกาะลูซอน มีอาณาเขตติดต่อกับจังหวัดอัลไบทางทิศเหนือ ติดกับทะเลฟิลิปปินทางทิศตะวันออก ติดกับช่องแคบซันเบอร์นาร์ดีโนทางทิศใต้ และติดกับช่องแคบตีเคาและช่องแคบบูรีอัสทางทิศตะวันตก อ่าวซอร์โซโกนตั้งอยู่ทางตอนกลางของจังหวัด

จังหวัดมีภูมิประเทศที่ไม่สม่ำเสมอ เมืองหลายแห่งอยู่ติดกับชายฝั่ง ซึ่งเชื่อมต่อถึงกันได้โดยถนนลาดยาง พื้นที่ภูเขาแผ่ขยายในทางตะวันออกเฉียงเหนือ, ตะวันออกเฉียงใต้ และทางตะวันตกของจังหวัด จุดที่สูงที่สุดคือภูเขาบูลูซัน ซึ่งสูง  เหนือระดับน้ำทะเล

ถ้าไม่นับที่ติดกับจังหวัดอัลไบทางทิศเหนือ จังหวัดซอร์โซโกนมีพื้นที่ล้อมรอบด้วยทะเลถึงสามด้าน และเป็นจังหวัดเชื่อมต่อจากเกาะลูซอน ไปยังเกาะวิซายัสและเกาะมินดาเนา โดยผ่านทางเรือข้ามฟาก

 ภูมิอากาศ
# จังหวัดอัลไบ
จังหวัดอัลไบ  เป็นจังหวัดในเขตบีโคล ทางตะวันออกเฉียงใต้ของเกาะลูซอน ประเทศฟิลิปปินส์ เมืองหลักคือเลกัซปี ซึ่งยังเป็นศูนย์กลางการบริหารของเขตอีกด้วย เมืองนี้ตั้งอยู่ทางทิศใต้ของภูเขาไฟมาโยน ซึ่งกรวยภูเขาไฟสลับชั้นแห่งนี้ นับได้ว่าเป็นสัญลักษณ์ของจังหวัด และเมื่อขึ้นไปข้างบน สามารถมองเห็นทัศนียภาพรอบ ๆ ที่สวยงามได้Facts about Mayon Volcano" . Albay Tourism. Retrieved on 2012-05-27.

จังหวัดอัลไบ ถูกเพิ่มใน World Network of Biosphere Reserves ของยูเนสโก ในเดือนมีนาคม ค.ศ. 2016

 ภูมิศาสตร์ 
จังหวัดอัลไบมีพื้นที่ 2,575.77 ตารางกิโลเมตร เป็นจังหวัดที่ใหญ่เป็นอันดับที่ 53 ของประเทศ อยู่ติดกับจังหวัดคามารีเนสซูร์ทางทิศเหนือ และติดกับจังหวัดซอร์โซโกนทางทิศใต้ จรดกับอ่าวลาโกนอยทางทิศตะวันออกเฉียงเหนือ ส่วนทางตะวันตกเฉียงใต้เป็นช่องแคบบูรีอัส ซึ่งมีเกาะบูรีอัสของจังหวัดมัสบาเต

ในปี ค.ศ. 2016 มีพื้นที่ 250000 เฮกตาร์ ถูกประกาศให้เป็น UNESCO Biosphere Reserve เขตสงวนแห่งนี้ประกอบด้วยชนิดพืชบก 182 ชนิด แต่มีเพียง 46 ชนิดที่พบได้เฉพาะในฟิลิปปินส์ นอกจากนี้ยังมีเต่าทะเลอีก 5 สายพันธุ์

 การขนส่ง 
 ทางถนน 
อัลไบมีทางหลวงแห่งชาติระยะทางรวม  ส่วนใหญ่ลาดยางมะตอยแล้ว เหลือที่ยังไม่ได้ลาดอีกเพียง Figures tabulated from data by the Department of Public Works and Highways
district engineering offices in Albay. See 2015 DPWH Atlas for Region V ถนนสายสำคัญคือ ทางหลวงมาฮาร์ลีกา (N1/AH26) ซึ่งเชื่อมต่อกับจังหวัดอื่น ๆ ทางหลวงส่วนใหญ่ภายในจังหวัดนี้ถือเป็นทางหลวงระดับที่สอง อยู่ในชุดตัวเลข 630 และ 640 ตัวเมืองและเทศบาลหลายแห่งมีทางหลวงเชื่อมต่อถึงกัน ยกเว้นเทศบาลโฮเบลลาร์และราปู-ราปู

 ทางน้ำ 
มีท่าเรือขนส่งสินค้าที่สำคัญ ได้แก่ ท่าเรือนานาชาติตาบาโค, ท่าเรือแห่งชาติเลกัซปี, ท่าเรือปีโอดูรัน และท่าเรือปันเตา

 ทางอากาศ 
ท่าอากาศยานเลกัซปี ให้บริการเที่ยวบินจากมะนิลาและเซบูซิตี ส่วนท่าอากาศยานนานาชาติบีโคล อยู่ในระหว่างการก่อสร้าง

 ทางราง 
อัลไบอยู่บนทางรถไฟสายหลักของการรถไฟแห่งชาติฟิลิปปินส์ (PNR) และมีรถไฟชานเมืองไปยังนครนากาในจังหวัดคามารีเนสซูร์ ในอดีตเคยมีรถไฟจากมะนิลา ชื่อว่า มาโยนลิมิเต็ด แต่ถูกยกเลิกในเดือนพฤศจิกายน ค.ศ. 2012
# กำเนิดสปีชีส์
กำเนิดสปีชีส์ ชื่อในภาษาอังกฤษคือ ออนดิออริจินออฟสปีชีส์  หรือชื่อเต็มคือ On the Origin of Species by Means of Natural Selection, or the Preservation of Favoured Races in the Struggle for Lifeชื่อเต็มของต้นฉบับหนังสือคือ On the Origin of Species by Means of Natural Selection, or the Preservation of Favoured Races in the Struggle for Life ฉบับพิมพ์ครั้งที่ 6 ในปี ค.ศ. 1872 คำว่า "On" ถูกตัดออก ชื่อเต็มจึงเป็น The origin of species by means of natural selection, or the preservation of favoured races in the struggle for life ฉบับพิมพ์ครั้งนี้มักรู้จักในชื่อ The Origin of Species. ฉบับพิมพ์ครั้ง 6 เป็นฉบับพิมพ์ครั้งสุดท้ายของดาร์วิน มีการแก้ไขเล็กน้อยในฉบับถัด ๆ มาบางฉบับ ดู Freeman, R. B. "The works of Charles Darwin: an annotated bibliographical handlist." In Van Wyhe, John, ed. Darwin Online: On the Origin of Species, 2002. เป็นผลงานวรรณกรรมวิทยาศาสตร์โดยชาลส์ ดาร์วินที่ถือเป็นรากฐานของวิชาชีววิทยาวิวัฒนาการ ตีพิมพ์ในวันที่ 24 พฤศจิกายน ค.ศ. 1859 หนังสือของดาร์วินนำเสนอทฤษฎีทางวิทยาศาสตร์ที่ว่าประชาการวิวัฒนาการขึ้นตลอดหลายช่วงรุ่นผ่านกระบวนการการคัดเลือกโดยธรรมชาติ แม้ว่าทฤษฎีของลามาร์กจะรวมอยู่ในกลไกที่มีความสำคัญน้อยกว่าด้วย หนังสือนำเสนอหลักฐานที่บ่งชี้ว่าความหลากหลายทางชีวภาพเกิดขึ้นจากการสืบเชื้อสายร่วมกันผ่านทางรูปแบบการวิวัฒนาการแบบแยกสาขา ดาร์วินรวมหลักฐานที่ตนรวบรวมจากการสำรวจด้วยเรือหลวงบีเกิลในช่วงทศวรรษ 1830 และจากการค้นพบในภายหลังโดยการวิจัย การโต้ตอบทางจดหมาย และการทดลอง
# โต้ว เซี่ยน
โต้ว เซี่ยน (窦宪; เสียชีวิต ค.ศ. 92) เป็นขุนพลจีนสมัยราชวงศ์ฮั่นตะวันออก มีชื่อเสียงเพราะทำลายอาณาจักรของกลุ่มซฺยงหนู

ต้นชีวิต

โต้ว เซี่ยน เป็นชาวเมืองซึ่งปัจจุบันคือเสียนหยางในฉ่านซี บิดาของเขาเสียชีวิตใน ค.ศ. 70 ทำให้เขากำพร้า แต่เมื่อพี่สาวหรือน้องสาวทั้ง 2 คนของเขาเข้าวังใน ค.ศ. 77 คนหนึ่งได้เป็นจักรพรรดินีจางเต๋อ (章德皇后) มเหสีของจักรพรรดิฮั่นจาง (漢章帝) ทั้งได้สำเร็จราชการแทนโอรส คือ จักรพรรดิฮั่นเหอ (漢和帝) โชคชะตาของโต้ว เซี่ยน ก็เป็นคุณมากขึ้น. ชีวประวัติของโต้ว เซี่ยน มีอยู่ในบทที่ 53 ของหนังสือ โฮ่วฮั่นชู (後漢書)Chavannes (1907), p. 158, n. 3.
# เฟเดอรัลดิสตริกต์ (ประเทศบราซิล)
เฟเดอรัลดิสตริกต์ 1 กันยายน 2565.  หรือ จิสตรีตูเฟเดรัล  เป็น 1 ใน 27 หน่วยสหพันธ์ของประเทศบราซิล ตั้งอยู่บริเวณที่ราบสูงตอนกลางของเขตภูเขาบราซิลเลียน เฟเดอรัลดิสตริกต์ถูกแบ่งออกเป็น 35 เขตบริหาร และเป็นที่ตั้งของบราซีเลีย เมืองหลวงของประเทศบราซิล

 ภูมิอากาศ 
ภูมิภาคนี้มีลักษณะภูมิอากาศแบบทุ่งหญ้าสะวันนา ("Aw" ตามการแบ่งแบบเคิปเปน) มีสองฤดู ได้แก่ ฤดูฝน (ตุลาคม–เมษายน) และฤดูแล้ง (พฤษภาคม–กันยายน)

 โครงสร้างพื้นฐาน 
 ยานพาหนะ: 910,502 คัน (มีนาคม ค.ศ. 2007)
 โทรศัพท์เคลื่อนที่: 2.7 ล้านเครื่อง (เมษายน ค.ศ. 2007)
 โทรศัพท์บ้าน: 884,000 เครื่อง (เมษายน ค.ศ. 2007)
 เขตการปกครอง: 31 เขต

 การขนส่ง 
 ท่าอากาศยาน 
ท่าอากาศยานนานาชาติบราซีเลีย เป็นท่าอากาศยานที่มีผู้โดยสารมากเป็นอันดับที่ 3 ของประเทศ และมีเที่ยวบินจำนวนมาก ให้บริการไปยังพื้นที่ส่วนอื่น ๆ ของประเทศ ในปี ค.ศ. 2003 ได้เปิดส่วนต่อขยายของอาคารผู้โดยสาร ทำให้มีผู้โดยสารเพิ่มขึ้นเป็น 7.4 ล้านคนต่อปี ต่อมาในปี ค.ศ. 2005 ได้สร้างทางวิ่งเครื่องบินแห่งใหม่

 รถไฟใต้ดิน 
รถไฟใต้ดินบราซิเลีย ให้บริการโดย Metrô-DF เปิดใช้งานครั้งแรกในปี ค.ศ. 2001 ทั้งระบบมี 29 สถานี แต่เปิดใช้งานเพียง 24 สถานีhttp://www.metro.df.gov.br/sobre-o-metro/estrutura.html บนสองเส้นทาง ให้บริการตั้งแต่เวลา 06:00-23:30 น. (จันทร์-ศุกร์) หรือ 07:00-19:00 น. (วันหยุดสุดสัปดาห์) เส้นทางครอบคลุมพื้นที่ทางตอนใต้ของบราซีเลียและเมืองทางทิศตะวันตก

 รถไฟฟ้า  32 ขบวน ระยะทางรวม  42.38 กิโลเมตร (26.33 ไมล์)http://www.metro.df.gov.br/sobre-o-metro/estrutura.html สถานีที่เปิดให้บริการ  24 สถานีทั้งหมด  29
# จักรพรรดินีหม่า (ราชวงศ์ฮั่น)
จักรพรรดินีหม่า (, พระนามเดิมไม่ทราบ; 40 — 16 สิงหาคม 79) ฐานันดรศักดิ์ว่า จักรพรรดินีหมิงเต๋อ  จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นหมิง
# ตัวเลขอับญัด
ตัวเลขอับญัด เป็นระบบเลขที่มีอักษรอาหรับอยู่ 28 ตัว ระบบเลขนี้ถูกใช้ไปแพร่หลายก่อนที่จะประดิษฐ์ตัวเลขอาหรับในช่วงศตวรรษที่ 8

 การเรียงลำดับ 
อับญัดส่วนใหญ่จะใช้กันแบบนี้:
 غ  ظ  ض  ذ  خ  ث  ت  ش  ر  ق  ص  ف  ع  س  ن  م  ل  ك  ي  ط  ح  ز  و  ه  د  ج  ب  ا gh  ẓ  ḍ  dh  kh  th  t  sh  r  q  ṣ  f  ‘  s  n  m  l  k  y  ṭ  ḥ  z  w  h  d  j  b  ā
จะอ่านได้ดังนี้:

 abjad hawwaz ḥuṭṭī kalaman saʻfaṣ qarashat thakhadh ḍaẓagh.

หรืออีกแบบหนึ่ง:

 abujadin hawazin ḥuṭiya kalman saʻfaṣ qurishat thakhudh ḍaẓugh

ส่วนอับญัดอีกแบบ ส่วนใหญ่ใช้ในแถวมัฆริบ (โมร็อกโก ถึง ลิเบีย รวมสะฮาราตะวันตกและมอริเตเนีย):(อาหรับ) Alyaseer.net ترتيب المداخل والبطاقات في القوائم والفهارس الموضوعية Ordering entries and cards in subject indexes  Discussion thread (Accessed 2009-Oct-06)
 ش  غ  ظ  ذ  خ  ث  ت  س  ر  ق  ض  ف  ع  ص  ن  م  ل  ك  ي  ط  ح  ز  و  ه  د  ج  ب  ا sh  gh  ẓ  dh  kh  th  t  s  r  q  ḍ  f  ‘  ṣ  n  m  l  k  y  ṭ  ḥ  z  w  h  d  j  b  ā
จะอ่านได้ดังนี้:

 abujadin hawazin ḥuṭiya kalman ṣaʻfaḍ qurisat thakhudh ẓaghush

หรืออีกแบบหนึ่ง:

 abajd hawazin ḥuṭīyin kalamnin ṣaʻfaḍin qurisat thakhudh ẓughshin

สำหรับพจนานุกรมภาษาอาหรับปัจจุบันจะไม่ใช้แบบอับญัด แต่จะใช้แบบฮิจาอีย์(هجائي) แทน:
 ي  و  ه  ن  م  ل  ك  ق  ف  غ  ع  ظ  ط  ض  ص  ش  س  ز  ر  ذ  د  خ  ح  ج  ث  ت  ب  ا y  w  h  n  m  l  k  q  f  gh  ‘  ẓ  ṭ  ḍ  ṣ  sh  s  z  r  dh  d  kh  ḥ  j  th  t  b  ā
ส่วนอีกแบบเคยใช้ในแถวมัฆริบ จนกระทั่งได้เปลี่ยนแปลงเป็นแบบฮิจาอีย์แทน:
 ي  و  ه  ش  س  ق  ف  غ  ع  ض  ص  ن  م  ل  ك  ظ  ط  ز  ر  ذ  د  خ  ح  ج  ث  ت  ب  ا y  w  h  sh  s  q  f  gh  ‘  ḍ  ṣ  n  m  l  k  ẓ  ṭ  z  r  dh  d  kh  ḥ  j  th  t  b  ā
ส่วนพจนานุกรมภาษาเปอร์เซียจะมีรูปแบบต่างกันเล็กน้อย เช่นตัว و จะมาก่อน ه

 ค่าตัวอักษร 
 ค่า ตัวอักษร ชื่อเสียงอ่าน 1  ا  alif  ā / ʼ  2  ب  bāʼ  b 3  ج  jīm  j 4  د  dāl  d 5  ه  hāʼ  h 6  و  wāw  w / ū 7  ز  zayn/zāy  z 8  ح  ḥāʼ  ḥ 9  ط  ṭāʼ  ṭ    ค่า  ตัวอักษร  ชื่อ เสียงอ่าน 10  ى  yāʼ  y / ī 20  ك  kāf  k 30  ل  lām  l 40  م  mīm  m 50  ن  nūn  n 60  س  sīn  s 70  ع  ʻayn  ʻ 80  ف  fāʼ  f 90  ص  ṣād  ṣ    ค่า  ตัวอักษร  ชื่อ เสียงอ่าน 100  ق  qāf  q 200  ر  rāʼ  r 300  ش  shīn  sh 400  ت  tāʼ  t 500  ث  thāʼ  th 600  خ  khāʼ  kh 700  ذ  dhāl  dh 800  ض  ḍād  ḍ 900  ظ  ẓāʼ  ẓ 1000  غ  ghayn  gh
สำหรับแบบเปอร์เซีย ได้เพิ่มตัวอักษรดังนี้:
 ค่า ตัวอักษร ชื่อเสียงอ่าน 2  پ  pe  p 3  چ  če หรือ che  č or ch 7  ژ  že หรือ zhe ž or zh 20  گ  gaf  g
# นะ
นะ อาจหมายถึง
 นะ (วิญญาณ) ในความเชื่อพม่า
 นะ (คะนะ) ในภาษาญี่ปุ่น
# เจ้าหญิงผิงหยาง (ราชวงศ์ฮั่น)
องค์หญิงผิงหยาง  เป็นองค์หญิงในราชวงศ์ฮั่นตะวันตกSima Guang. Zizhi Tongjian (Comprehensive Mirror to Aid in Government): Modern Chinese Edition edited by Bo Yang (Taipei, 1982–1989). พระนางเป็นพระราชธิดาพระองค์ใหญ่ของจักรพรรดิฮั่นจิงกับจักรพรรดินีองค์ที่ 2 ของพระองค์ จักรพรรดินีหวังจื้อ เป็นพระเชษฐภคินีในจักรพรรดิฮั่นอู่ที่เป็นที่รู้จักมากที่สุด และเป็นอดีตเจ้านายและภายหลังเป็นภรรยาของเว่ย์ ชิง ขุนพลที่มีชื่อเสียง 

บรรดาศักดิ์ของพระนางอย่างเป็นทางการคือ องค์หญิงหยางซิน (陽信長公主) แต่เนื่องจากพระนางสมรสกับเฉาฉือ (曹时, มีอีกนามว่า เฉาโช่ว 曹寿) ผิงหยางโหว (平陽侯) พระนางจึงได้รับการเรียกขานเป็ยองค์หยิงผิงหยางตามการมอบที่ดินของพระสวามีองค์แรกฉื่อจี้ (《史记 卷五十四 曹相国世家第二十四》)

พระประวัติ

องค์หญิงผิงหยางฉายแววฉลาดหลักแหลมมาตั้งแต่เล็ก อีกทั้งได้รับการฝึกยุทธ์เช่นเดียวกับน้องชายจากอาจารย์โจวหย่าฟู ผิงหยางโหวให้ความเคารพในตัวองค์หญิงเสมอมา ครอบครัวมีความสุข แต่ไม่ใช่สิ่งที่องค์หญิงต้องการ เธออยากให้สวามีมีความกล้าหาญมากกว่านี้ไม่ใช่แค่เกาะใบบุญผู้เป็นภรรยาและบรรดาศักดิ์เก่า จนกระทั่งเรื่องราวปานปลายออกไป ครั้งที่เฉาซือถูกส่งไปทำงานสร้างวังเจี้ยนอันกับเว่ยชิง ในระยะเวลานั้นทำให้เขาเกิดนอกใจแอบมีอนุอยู่ข้างนอกอย่างลับๆ จนกระทั่งเรื่องรู้ถึงหูองค์หญิง เธออดกลั้น เมื่อเฉาซือกลับมาเขาแอบเข้าทางหลังบ้านพร้อมทารกน้อย ทั้งคู่ทะเลาะกันมาก ส่วนเฉาซือสำนึกผิดคุกเข่าหวังว่าภรรยาจะให้อภัย องค์หญิงหลังจากหนีออกจากบ้านได้เว่ยชิงตามไปช่วยเหลือ เธอกลับมายังบ้านมองดูทารกน้อยและประทานชื่อให้ เฉา เซียง เธอจะเป็นคนเลี้ยงดูเด็กคนนี้เอง เนื่องจากเสียแม่ไปตอนคลอด หลังจากเฉาซือเสียชีวิต ไม่นานหลายปีองค์หญิงก็ถูกสู่ขอโดยหยูอิงโหว "เซี่ยโหว ป๋อ" แต่มีเรื่องอันให้เธอต้องเลิก เพราะหยูอิงโหวดูถูกเธอสารพัด ลบหลู่เกียรติเธอ จนเขาแอบเข้าร่วมกบฎกับหวยหนานอ๋อง ทำให้องค์หญิงผิงหยางหลุดจากพันธนาการนี้ทันที หลังจากนั้นแม่ทัพเว่ยชิงเพิ่งเสียฮูหยินรู้ใจ องค์หญิงและเว่ยชิงต่างรักชอบคอกันมานานแล้วแต่ต่างฝ่ายไม่กล้าแสดงออก เว่ยชิงเดิมทีรักองค์หญิงก่อนจะถูกหยูอิงโหวสู่ขอ แต่เพราะเขาไม่กล้าสู่ขอเธอจึงเลือกเซิ่น เจี่ย เพื่อหลบหน้าองค์หญิง
# เรือกล้วย
เรือกล้วย  เป็นเรือพองลมไร้เครื่องยนต์ที่ขับเคลื่อนโดยใช้เรือยนต์ลากจูง รูปร่างลักษณะเรียวยาวคล้ายกล้วย ลำตัวมีรูปทรงเป็นหลอด มีก้านขนาดเล็กสองฝั่งที่ยื่นออกมาจากลำตัวเพื่อให้ความสมดุลและเป็นที่วางเท้าสำหรับผู้นั่ง จุได้ประมาณ 3 ถึง 10 คน นิยมใช้สำหรับกิจกรรมนันทนาการ

 การละเล่น 
เรือยนต์ที่ใช้ลากจูงเรือกล้วยจะขับออกจากฝั่งเป็นเวลาสักพัก จากนั้นเรือยนต์จะหักเลี้ยวด้วยความเร็ว ผู้เล่นทุกคนบนเรือกล้วยจะต้องพยายามรักษาสมดุลของตัวเองไว้เพื่อไม่ให้เรือนั้นพลิกคว่ำBanana Boat . Boats Depot. สืบค้นเมื่อ 2018-04-09
# นัต
นัต (nut) หรือ ลูกนัต เป็นคำทั่วไปสำหรับเรียกพืชกินเมล็ดซึ่งมีเปลือกแข็ง

 คำนิยาม 
คำว่า nut ในภาษาอังกฤษในทางพฤกษศาสตร์แล้วจะหมายความถึงผลเปลือกแข็งเมล็ดเดียวเท่านั้น แต่ในภาษาพูดโดยทั่วไปแล้ว จะหมายถึงผลไม้หรือเมล็ดที่ถูกหุ้มอยู่ในเปลือกที่แข็งและสามารถแกะออกได้

ส่วนที่กินได้ของถั่วและเมล็ดพืชโดยปกติคือ เอ็มบริโอ และ เอ็นโดสเปิร์ม ภายในเมล็ด เปลือกที่ล้อมรอบอาจมีแหล่งที่มาได้หลายทาง อาจเป็นเปลือกทั้งหมด อาจเป็นแค่เปลือกชั้นในที่มีเมล็ดอยู่ หรือแม้แต่เปลือกของเมล็ดเอง (เมล็ด)

ในผลนัตบางชนิด มีเพียงชั้นในของเปลือกหรือเอนโดคาร์ปเท่านั้นที่แข็งและหุ้มเมล็ดไว้ ผลดังกล่าวเรียกว่าดรูป และโครงสร้างที่ประกอบด้วยเอนโดคาร์ปแข็งที่หุ้มเมล็ดไว้เรียกว่าเป็นแก่น ตัวอย่าง ได้แก่ อัลมอนด์ พิสตาชีโอ มาคาดาเมีย มะพร้าว และ วอลนัต เป็นต้น

เปลือกแข็งของบราซิลนัต เกาลัดม้า สนเขา ฟักทอง และ เมล็ดงา เป็นเปลือกหุ้มเมล็ด

ลูกนัตโดยทั่วไปมีคุณค่าทางโภชนาการสูง อัลมอนด์ แฟลกซ์ มะม่วงหิมพานต์ และ เมล็ดฟักทอง มีไขมันสูง ในขณะที่ แปะก๊วย เกาลัด และ บัวหลวง มีคาร์โบไฮเดรตสูง
# ฟุตซอลทีมชาติไทยรุ่นอายุไม่เกิน 20 ปี
ฟุตซอลทีมชาติไทยรุ่นอายุไม่เกิน 20 ปี  เป็นทีมฟุตซอลรุ่นอายุไม่เกิน 20 ปี จากประเทศไทยร่วมแข่งขันในระดับนานาชาติ ภายใต้การดูแลของสมาคมฟุตบอลแห่งประเทศไทย ในพระบรมราชูปถัมภ์

สนามเหย้า

สนามเหย้าที่ใช้ในการแข่งขันในประเทศไทย ได้แก่ บางกอกอารีนารองรับผู้เข้าชมได้ถึง 12,000 คน และอินดอร์ สเตเดียม หัวหมากรองรับผู้เข้าชมได้ถึง 10,000 คนหนองจอกกรุงเทพมหานครบางกะปิ บางกอกอารีนา อินดอร์ สเตเดียม หัวหมาก ความจุของสนาม: 12,000 ความจุของสนาม: 10,000 200px 200px

ผลงาน
ฟุตซอลเอเชียเยาวชนอายุไม่เกิน 20 ปี
ฟุตซอลเอเชียเยาวชนอายุไม่เกิน 20 ปีปีรอบเล่นชนะเสมอแพ้ได้เสีย 2017อันดับสาม86024720รวม1/186024720

การแข่งขัน

ผลการแข่งขันนัดล่าสุด

กระชับมิตร

ฟุตซอลเอเชียเยาวชนอายุไม่เกิน 20 ปี 2017

 ผู้เล่น 

 ผู้เล่นชุดปัจจุบัน 
รายชื่อผู้เล่นที่ลงแข่งขันในฟุตซอลเอเชียเยาวชนอายุไม่เกิน 20 ปี 2017   

ผู้จัดการทีม   มิเกล โรดริโก 

	

หัวหน้าผู้ฝึกสอน
สัญชาติชื่อผู้ฝึกสอนปีอ้างอิง  สเปนมิเกล โรดริโก 2016–2017   สเปนปูลปิส 2017-ปัจจุบัน
# เหลียงนา
เหลียงนา (116 — 150) ฐานันดรศักดิ์ว่า จักรพรรดินีชุนลี่ (順烈皇后) จักรพรรดินีสมัยราชวงศ์ฮั่นตะวันออกเป็นจักรพรรดินีของ จักรพรรดิฮั่นชุน ในเวลาต่อมาพระนางได้เป็น ผู้สำเร็จราชการ ให้กับพระโอรสของพระนาง จักรพรรดิฮั่นชง และจักรพรรดิที่ครองราชบัลลังก์ต่อมาอีก 2 พระองค์คือ จักรพรรดิฮั่นจื้อ และ จักรพรรดิฮั่นฮวน
# ซุนเฉิง
ซุนเฉิง (, เสียชีวิต ค.ศ. 132) ขันทีในราชสำนักสมัย ราชวงศ์ฮั่นตะวันออก เขาเป็นขันทีที่มีความจงรักภักดีต่อราชวงศ์แต่ไม่ประสบความสำเร็จในการตอบโต้การทุจริต
# เหลียงจี้
เหลียงจี้ (, 88 — 159) ชื่อรอง ป๋อจั่ว  ขุนนางและผู้บัญชาการทหารในสมัย ราชวงศ์ฮั่นตะวันออก
# โรคกลัวการขาดมือถือ
โรคกลัวการขาดมือถือ  หรือ โนโมโฟเบีย เป็นชื่อที่มีการเสนอของโรคกลัวชนิดหนึ่งที่ผู้ป่วยกลัวการไม่มีโทรศัพท์มือถือหรือการไม่ได้สัมผัสมือถือCharlie D'Agata Nomophobia: Fear of being without your cell phone. CBS News. April 3, 2008. แม้ว่าโรคนี้จะไม่มีอยู่ในคู่มือการวินิจฉัยและสถิติสำหรับความผิดปกติทางจิต ฉบับปรับปรุงครั้งที่ 5 (DSM-5) แต่เบียนชิและฟิลลิปส์ได้อธิบายไว้ว่ามีปัจจัยทางจิตวิทยาที่มีผลต่อการใช้มือถือมากเกินไป คนที่มีความภูมิใจแห่งตนต่ำอาจใช้มือถือเพื่อสร้างความมั่นใจ และบุคคลที่มีลักษณะเปิดเผยอาจใช้มือถือมากเกินไป เป็นไปได้ที่อาการของโนโมโฟเบียอาจเกิดจากอาการทางจิตที่มีอยู่แล้ว และบุคคลที่มีความเสี่ยงมักเป็นโรคกลัวสังคม หรือโรควิตกกังวลเมื่อเข้าสังคม ความวิตกกังวลสังคม และโรคตื่นตระหนก 

คำว่าโนโมโฟเบียย่อมาจาก โนโมบายโฟนโฟเบีย (no-mobile-phone phobia) จากการศึกษานักศึกษาชายระดับปริญญาตรีด้านบริการสุขภาพจำนวน 547 คนค้นพบว่าร้อย 23 เป็นโรคกลัวการขาดมือถือและกว่าร้อยละ 64 มีความเสี่ยง ในนักเรียนเหล่านี้ร้อยละ 77 เช็คมือถือมากกว่า 35 ครั้งต่อวัน มากกว่าครึ่งของผู้ที่มีอาการของโรคกลัวการขาดมือถือไม่เคยปิดเครื่องMy Name Is Mo R., And I Am A Nomophobe, CBSnews.com. February 11, 2009. Retrieved August 2011

 อาการและสัญญาณ 
ความวิตกกังวลจะถูกกระตุ้นจากการทำมือถือหาย สัญญาณโทรศัพท์ไม่มีหรือแบตเตอรี่หมดBragazzi, N. L., & G. D. Puenete (2014). A proposal for including nomophobia in the new DSM-V. Psychology Research and Behavior Management 7. 155-160. อาการของโรครวมไปถึงการใช้มือถือมากเพื่อกันตัวเองจากการสนทนากับผู้อื่น และมีอุปกรณ์เชื่อมต่ออินเทอร์เน็ตมากกว่าหนึ่งเครื่อง พกสายชาร์จตลอดเวลาและกังวลว่ามือถือจะหาย อาการอาจรวมไปถึงการลดการมีปฏิสัมพันธ์กับผู้อื่นแบบต่อหน้าและชอบการสื่อสายผ่านเทคโนโลยี ไม่ปิดมือถือเวลานอนทั้งยังวางไว้ใกล้มือตลอดเวลา คอยเช็คมือถือตลอดเพื่อไม่ให้พลาดการรับสายหรือข้อความ โนโมโฟเบียอาจส่งผลให้เกิดการอาการเจ็บศอก มือ และคอเนื่องจากใช้มือถือบ่อย ๆ 

 อาการ 

 วิตกกังวล
 ลมหายใจเปลี่ยน
 สั่นเทา
 เหงื่อออก
 กระสับกระส่าย
 งุนงงสับสน
 หัวใจเต้นเร็ว

  อาการทางอารมณ์ 

 ซึมเศร้า
 หวั่นวิตก
 กลัว
 การเสพติด
 ถูกละทิ้ง
 ความภาคภูมิต่ำ
 เหงา
# ยามางูจิ
ยามางูจิ หรือ ยามากูจิ ("ปากทางภูเขา") สามารถหมายถึง

 ยามางูจิ (นามสกุล)
 จังหวัดยามางูจิ - จังหวัดในประเทศญี่ปุ่น
 ยามางูจิ (เมือง) - เมืองหลวงของจังหวัดยามางูจิ
 สถานีรถไฟยามางูจิ (จังหวัดยามางูจิ)
 สถานีรถไฟชิง-ยามางูจิ
 ยามางูจิ (จังหวัดนางาโนะ) - หมู่บ้านในอดีตในจังหวัดนางาโนะ ปัจจุบันเป็นส่วนหนึ่งของนครนากัตสึงาวะ จังหวัดกิฟุ
# ฟุตบอลทีมชาติอินเดีย
ฟุตบอลทีมชาติอินเดีย เป็นทีมฟุตบอลตัวแทนของประเทศอินเดีย อยู่ภายใต้การควบคุมของสหพันธ์ฟุตบอลอินเดีย และยังเป็นสมาชิกของสหพันธ์ฟุตบอลเอเชียใต้ ทีมชาติมีช่วงที่รุ่งเรืองระหว่างคริสต์ทศวรรษ 1950-60 ภายใต้การคุมทีมของ Syed Abdul Rahim อินเดียได้เหรียญทองในการแข่งขันเอเชียนเกมส์ปี 1951 และ 1962 และจบอันดับที่สี่ในการแข่งขันโอลิมปิกฤดูร้อน 1956

อินเดียไม่เคยเข้าร่วมแข่งขันฟุตบอลโลก แม้ว่าจะเคยได้สิทธิ์เข้าแข่งขันแทนที่ทีมอื่นในกลุ่มที่ถอนตัวไปในปี 1950 แต่อินเดียก็ถอนตัวก่อนที่จะเปิดการแข่งขัน ทีมชาติอินเดียเข้าร่วมแข่งขันเอเชียนคัพ 3 ครั้ง ผลงานที่ดีที่สุดคือ อันดับรองชนะเลิศในปี 1964 อินเดียยังได้เข้าร่วมแข่งขันฟุตบอลชิงแชมป์แห่งชาติเอเชียใต้ โดยชนะเลิศ 9 สมัย นับตั้งแต่มีการแข่งขันในปี ค.ศ. 1993

 สถิติการแข่งขัน 
 ฟุตบอลโลก 
อินเดียไม่เคยเข้าร่วมแข่งขันในฟุตบอลโลก หลังจากที่ได้รับเอกราชในปี ค.ศ. 1947 อินเดียเคยผ่านรอบคัดเลือกในปี 1950 ภายหลังจากที่พม่า, อินโดนีเซีย และฟิลิปปินส์ ถอนตัวในรอบคัดเลือก อย่างไรก็ตาม อินเดียได้ถอนตัวก่อนที่การแข่งขันจะเริ่มต้นขึ้น เนื่องจากปัญหาค่าใช้จ่ายในการเดินทางไปประเทศบราซิล หลังจากที่ถอนตัว อินเดียไม่เคยเข้าร่วมแข่งขันรอบคัดเลือกอีกเลยในปี 1954-1982

นับตั้งแต่รอบคัดเลือกปี 1986 เป็นต้นมา (ยกเว้นปี 1990) อินเดียเข้าร่วมการแข่งขันรอบคัดเลือก แต่ก็ยังไม่เคยผ่านเข้าไปเล่นรอบสุดท้าย

ฟุตบอลโลกรอบคัดเลือกปีรอบอันดับ 1930ไม่ได้เข้าร่วมการแข่งขันไม่ได้เข้าร่วมการแข่งขัน 1934 1938 1950ผ่านรอบคัดเลือก แต่ถอนตัวจากการแข่งขันไม่มี 1954ถูกสั่งห้ามจากฟีฟ่าไม่มี 1958ไม่ได้เข้าร่วมการแข่งขันไม่ได้เข้าร่วมการแข่งขัน 1962 1966 1970 1974 1978 1982 1986ไม่ผ่านรอบคัดเลือก623176 1990ถอนตัวจากรอบคัดเลือก 19948116822 1998311137  20026321115 20066114218 2010201136 2014201125 201810217718 2022814367   20266	12337ทั้งหมด0/220000005712172852101
 เอเชียนคัพ 
อินเดียผ่านรอบคัดเลือกของเอเชียนคัพ 5 ครั้ง โดยแข่งขันครั้งแรกในปี 1964 ซึ่งจบด้วยอันดับรองชนะเลิศ นับเป็นผลงานที่ดีที่สุดในรายการนี้

ปีรอบแข่งชนะเสมอแพ้ได้เสีย 1956ไม่ได้เข้าร่วมการแข่งขัน 1960ไม่ผ่านรอบคัดเลือก 1964รองชนะเลิศ320153 1968ไม่ผ่านรอบคัดเลือก 1972 1976 1980 1984รอบที่ 1401307 1988ไม่ผ่านรอบคัดเลือก 1992 1996 2000 2004    2007 2011รอบที่ 13003313 2015ไม่ผ่านรอบคัดเลือก 2019รอบแบ่งกลุ่ม310244 2023รอบแบ่งกลุ่ม300306ทั้งหมด5/181631121233
 โอลิมปิกฤดูร้อน 
โอลิมปิกฤดูร้อนปีผลงานอันดับ1908–1936ไม่ได้เข้าร่วมการแข่งขัน 1948รอบที่ 111th100112 1952รอบคัดเลือก—1001110 1956รอบรองชนะเลิศ4th310259 1960รอบที่ 113th3012361964–1988ไม่ผ่านรอบคัดเลือก1992 – ปัจจุบันเป็นการแข่งขันของ รุ่นอายุไม่เกิน 23 ปีทั้งหมด  รอบรองชนะเลิศ  4 / 17  8  1  1  6  10  27

 ผลงานอื่น ๆ 
เอเอฟซีแชลเลนจ์คัพ (1): 2008
ฟุตบอลชิงแชมป์เอเชียใต้ (9): 1993, 1997, 1999, 2005, 2009, 2011, 2015, 2021, 2023
Nehru Cup (3): 2007, 2009, 2012
เอเชียนเกมส์ (2): 1951, 1962
คิงส์คัพ : อันดับที่สาม (1977, 2019)
 อ้างอิง
# สันตะวาใบพาย
สันตะวาใบพาย  หรือ ผักโตวา หรือ หอบแหบ เป็นพืชในวงศ์สันตะวา ลักษณะเป็นพืชน้ำอายุปีเดียว มีเหง้าอยู่ใต้ดิน ใบเป็นใบเดี่ยวรูปไข่แตกเป็นกอรอบต้น กว้าง 8-20 เซนติเมตร ยาว 10-22 เซนติเมตร ดอกเป็นดอกเดี่ยวสีขาว เมื่อบานเต็มที่กว้างประมาณ 2 เซนติเมตร กลีบดอกมี 3 กลีบ รวมกันเป็นก้านชูยาว 4 มิลลิเมตร ภายในรังไข่มี 6 ช่อง ผลเป็นผลเดี่ยวรูปรีแกมขอบขนาน ยาวประมาณ 3-5 เซนติเมตร ภายในมีเมล็ดจำนวนมาก

สันตะวาใบพายกระจายพันธุ์ตั้งแต่ตะวันออกเฉียงเหนือของแอฟริกาถึงเอเชียตะวันออกเฉียงใต้และออสเตรเลีย ในอเมริกาเหนือจัดเป็นพืชรุกราน สันตะวาใบพายนิยมปลูกเป็นไม้ประดับ ในประเทศจีนใช้เป็นยารักษาฝี ในประเทศฟิลิปปินส์ใช้ลดไข้และรักษาโรคริดสีดวงทวาร